Carl Pelo

Carl Pelo oli Suomen puolustusvoimien kapteeni ja asesuunnittelija. 

Vapaussodan jälkeen Pelo toimi Suomen puolustusvoimissa. Yksityiselle puolelle hän siirtyi 1920-luvun puolivälissä valmistuttuaan insinööriksi. Työskennellen mm. SAKOlla 1930-luvun alussa. Pelo suunnitteli runsaasti omia aseitaan, mutta ne eivät päässeet tuotantoon. Pelo ei osannut noudattaa ns. virkatietä vaan otti yhteyttä Puolustusministeriön ylinpään johtoon aina Mannerheimia myöten ja onnistui näin suututtamaan esimiehensä.

Pelo syytti Aimo Lahden ja Arvo Salorannan käyttäneen Lahti-Saloranta M/26 pikakiväärissä hänen P-25 pikakiväärissään olevia keksintöjään, mutta hävisi oikeudessa tapauksen.

Pelo pantentoi myöhemmin M54 nimellä tunnetun kiväärinsä alunperin jo vuonna 1931. Hän esitteli asetta Presidentti P. E. Svinhufvudille, Mannerheimille puolustusministeri Arvi Oksalalle vuonna 1933.  Tämä prototyyppi oli 7.92x 57mm kaliiperissa, mutta Ruotsalaisille esitelty 6.5x 55mm. Hän yritti myydä asettaan myösn Norjaan, mutta Norjan puolustusvoimat eivät olleet kiinnostuneet edes testaamaan asetta.

Ennen talvisotaa Puolustusvoimat ei nähnyt pikakiväärejä tarpeellisena, mutta Neuvostoliittolaiset AVS-36, SVT-38 ja SVT-40 vakuuttivat tarpeen niille. Suomessa ei kuitenkaan ollut mahdollisuuksia alkaa valmistaa uusia asemalleja vähäisen tuotantokapasiteetin vuoksi. Pikakivääri Pelo pääsi testeihin lopulta vasta 1954. Suomen puolustusvoimat testasivat asetta 7,62x54R kaliiperissa ja Ruotsin puolustusvoimat 6.5x55mm. Kumpikaan ei ottanut asetta käyttöön, koska aika oli ajanut sen ohi. 

Pelo suunnitteli myös konepistoolin jota yritti saada kaupattua puolustusvoimille. Asetta testattiin 1956, mutta Puolustusvoimat ei kuitenkaan ollut kiinnostunut uusista konepistooleista. Puolustusvoimat nimittäin vaihtoi 1950-luvulla lopulla Interarms-yhtiön kanssa erän vanhentuneita ja sotasaalisaseita 75 000 kappaleen erään Stenejä, joten Suomella oli riittävästi konepistooleja. 

Suomen Puolustusvoimat oli myös jo päättänyt siirtyä 7.62x39mm kaliiperiin, josta järjestettiin kilpailu jonka lopulta voitti kotimainen RK 60.

Suomalaiset asesuunnittelijat
Suomalaiset keksijät
Suomalaiset upseerit
Syntymävuosi puuttuu
Kuolinvuosi puuttuu